PTTEP โบรกฯชูประมูลแหล่งบงกช-เอราวัณช่วยลดต้นทุนผลิตแนะซื้อหลังร่วงแรงวานนี้
PTTEP โบรกฯชูประมูลแหล่งบงกช-เอราวัณช่วยลดต้นทุนผลิตแนะซื้อหลังร่วงแรงวานนี้
14 ธ.ค. 2561

บล.ฟินันเซีย ไซรัส ระบุในบทวิเคราะห์วันนี้(14ธ.ค.) ว่า  บริษัท ปตท. สำรวจและผลิตปิโตรเลียม จำกัด (มหาชน) หรือ  PTTEP แม้ว่าจะชนะประมูลแหล่งปิโตรเลียมทั้ง 2 แหล่งแต่ราคาหุ้นวานนี้(13ธ.ค.)กลับร่วงเกือบ 7% เพราะตลาดผิดหวังที่ราคาเสนอขายก๊าซของ 2 แหล่งใหม่ต่ำกว่าราคาขายปัจจุบันถึง 30% (ค่าคงที่ราคาก๊าซของบงกช-เอราวัณ ปรับลดลงจาก 214 บาท/ล้านบีทียูและ 165 บาท/ล้านบีทียู ตามลำดับ เป็น 116 บาท/ล้านบีทียู) แต่อย่าลืมว่าต้นทุนการผลิตก็ลดลงด้วย
โดยน่าจะลดลงราว 25% จึงกระทบ EBITDA margin เพียง 5% จากปัจจุบันที่ 70-75% เหลือ 65-70% ซึ่งก็น้อยกว่าที่เคยคาดไว้ จึงปรับประมาณการและปรับลดสมมติฐานราคาน้ำมันระยะยาวลงจาก US$69/บาร์เรล เหลือ US$65/บาร์เรล ส่งผลให้ราคาเป้าหมายปี 2019 ลดลงจากเดิม 169 บาทเป็น 150 บาท แต่ยังแนะนำซื้อ